b'\n_START_ARTICLE_\nPoint Roberts\n_START_SECTION_\nHistoria\n_START_PARAGRAPH_\nVuonna 1791 espanjalainen tutkimusmatkailija Francisco de Eliza ja brittil\xc3\xa4inen George Vancouver olivat samaan aikaan tutkimassa aluetta ja kartoittivat yhteisty\xc3\xb6ss\xc3\xa4 Georgiansalmen ja Boundary Bayn. Vancouver nimesi Point Robertsin brittil\xc3\xa4isen kapteenin Henry Robertsin kunniaksi._NEWLINE_Vuonna 1846 solmitussa Oregonin sopimuksessa Kanadan ja Yhdysvaltain raja m\xc3\xa4\xc3\xa4riteltiin seuraamaan 49:tt\xc3\xa4 leveyspiiri\xc3\xa4, lukuun ottamatta Vancouverinsaarta joka j\xc3\xa4i kokonaisuudessaan Kanadan puolelle. T\xc3\xa4m\xc3\xa4n vuoksi Point Roberts on maantieteellisesti erill\xc3\xa4\xc3\xa4n muusta Washingtonin osavaltiosta. Maanteitse alueelle t\xc3\xa4ytyy kulkea Kanadan Brittil\xc3\xa4isen Kolumbian kautta. Alueelle on my\xc3\xb6s lossiyhteyksi\xc3\xa4 Washingtonista ja Point Robertsissa on pieni paikallinen lentoasema.'